**Riku Benjamin Gaarsom Campo** (os. Pulkka s. 17. joulukuuta 1969 Kauniainen)*lähde?* on suomalainen meikkitaiteilija, kauneustoimittaja, stylisti, art director ja kirjailija. Hän asuu Yhdysvalloissa, Kalifornian Santa Monicassa.

Ura
---

Campo aloitti opiskelun meikkikoulussa Helsingissä vuonna 1988. Hän lopetti koulun opiskeltuaan siellä kolme kuukautta ja aloitti sen jälkeen työskentelyn Stendhal- tuotemerkin meikkaajana. Hän siirtyi vuoden kuluttua Montrealiin Kanadaan ja New Yorkiin kansainvälisemmän uran toivossa.*lähde?* Campo palasi Suomeen vuonna 1997 opiskelemaan hiusmuotoilua Pivot Point -koulussa Helsingissä. New Yorkin, Ateenan ja Milanon jälkeen hän asettui vuonna 2001 Los Angelesiin.*lähde?*

Campo on tehnyt töitä useille kansainvälisille lehdille, kuten Vogue, Harper's Bazaar, Elle, V, Arena, Dansk ja L'Officiel. Hän oli yksi kolmesta meikkitaiteilijasta, jotka tekivät meikin Rizzoli-kustantajan ja valokuvaaja Timothy Whiten julkaisemaan Hollywood Pin Up -kirjaan.*lähde?* Campo on meikannut useita Hollywood-tähtiä, kuten Anne Hathaway, Meg Ryan, Anna Kendrick, Gwyneth Paltrow ja Shannen Doherty.

Kirjat
------

Vuonna 2005 Campo kirjoitti Otava-kustannusyhtiölle "Meikkiopas"-teoksen. Syyskuussa 2010 New Yorkissa julkaistiin Campon ensimmäinen Yhdysvaltojen markkinoille tehty kauneuskirja "Best In Beauty".

Campon kirja "I AM Beauty" julkaistiin syyskuussa 2020, ja sen malleina olivat muun muassa Tatjana Patitz, Coco Mitchell, Tziporah Salamon, Cathy Fedoruk ja suomalainen Maarit Glocer (o.s. Leso).

Muu työ
-------

Campo tuotti syyskuussa 2014 Ilta-Sanomille kuusi 20 minuutin kauneusvideosarjaa, joissa vieraili Los Angelesissa asuvia suomalaisia, kuten näyttelijät Anna Easteden ja Nina Sallinen sekä malli Pia Lamberg.*lähde?* Toukokuussa 2017 hän tuotti Iltalehdelle neliosaisen meikki- ja hiusvideosarjan, jossa mallina oli Sirpa Selänne.*lähde?*

Campo toimi tuottajana ja muoti- ja kauneustoimittajana suomalaisessa IN-lehdessä vuosina 2008–2010.*lähde?* IN-lehti auttoi Suomen Elle-lehden pääsyä Aller Julkaisuihin.*lähde?* Campo ja valokuvaaja Yu Tsai toivat lehdelle huomiota tuomalla siihen kansainvälisiä malleja, kuten Elsa Hosk, Lydia Hearst ja Linda V.*lähde?*

Campo on toiminut suomalaisen Gloria-lehden kauneustoimittaja-avustajana. Hän on ollut vastuussa useista Glorian vuosien 2017–2020 kansikuvista.

Henkilökohtainen elämä
----------------------

Campon sisko on näyttelijä Irina Pulkka.

Lähteet
-------

1. ↑  See Management: Riku Campo *seemanagement.com*. Viitattu 17.07.2023. (englanniksi)
2. 1 2  "I Am Beauty" Author and Makeup Artist Riku Campo *PhotoBook Magazine*.  2021. Viitattu 17.7.2023. (englanniksi)
3. ↑  Riku Campo *Cloutier Remix*. Viitattu 17.7.2023. (englanniksi)
4. ↑  Riku Campo | THE UNTITLED MAGAZINE *untitled-magazine.com*.  3.10.2017. Viitattu 17.7.2023. (englanniksi)
5. ↑  Campo, Riku & Nummelin, Jari: *Meikkiopas*. Kustannusosakeyhtiö Otava, 2005. ISBN 9789511204305. (suomeksi)
6. ↑  Campo, Riku: *Best In Beauty*. Atria Books, 2010. ISBN 9781439155851. (englanniksi)
7. ↑  Campo, Riku: *I Am Beauty*. HarperOne, 2020. ISBN 9780062946454. (englanniksi)
8. ↑  See Management: Malline:PageTitle *www.seemanagement.com*. Viitattu 17.7.2023. (englanniksi)
9. ↑  Gloria Magazine *models.com*. Viitattu 17.7.2023.
10. ↑  kotimaa Teksti: Jari Peltomäki | Kuvat: Seiskan toimitus: Hollywoodin suomalaistähteä koulukiusattiin rajusti - video! | Seiska *Seiska.fi*.  22.10.2013. Viitattu 17.7.2023.

Aiheesta muualla
----------------

* Riku Campon verkkosivut (englanniksi)